ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670001399
ขอให้พิจารณารื้อถอนซุ้มเก้าอี้สำหรับนั่งพักผ่อน และย้ายสนามกีฬาบาสเกตบอล และสนามกีฬาตะกร้อ บริเวณภายในหมู่บ้านนักกีฬาแหลมทอง 3 ถนนรามคำแหง แขวงสะพานสูง เขตสะพานสูง กรุงเทพมหานคร จุดสังเกต จากปากทางเข้าหมู่บ้านนักกีฬาแหลมทอง 3 ตรงเข้าไประยะทางประมาณ 150 เมตร จะพบสนามบาสเกตบอลอยู่ทางด้านซ้ายมือ เนื่องจาก ผู้ร้องแจ้งว่าบริเวณดังกล่าวมีลักษณะรั้วโปร่ง มีตาข่ายเหล็กกั้น เป็นสนามฯ แบบเปิดบุคคลทั่วไปที่ไม่ได้อาศัยอยู่ภายในหมู่บ้านฯ ก็จะสามารถเข้าไปใช้บริการได้ แต่บริเวณดังกล่าวเป็นพื้นที่ส่วนกลางของหมู่บ้านฯ ซึ่งบริเวณด้านข้างจะมีซุ้มเก้าอี้มีหลังคา (ไม่ระบุจำนวน) ไว้สำหรับนั่งพักผ่อน และจะมีบุคคลเร่ร่อน (ไม่สามารถระบุรูปพรรณสัณฐานได้ชัดเจน) เข้ามาพักอาศัยบริเวณซุ้มเก้าอี้ดังกล่าวบ่อยครั้ง ส่งผลให้ผู้ร้องและประชาชนในพื้นที่เกิดความหวาดกลัว และไม่ได้รับความปลอดภัยในชีวิตและทรัพย์สิน จึงเห็นควรให้รื้อถอนซุ้มเก้าอี้ บริเวณดังกล่าวออก อีกทั้งผู้ร้องแจ้งว่าจะมีบุคคลภายนอกเข้ามาใช้บริการสนามกีฬาบาสเกตบอล และสนามกีฬาตะกร้อ ซึ่งอยู่บริเวณข้างเคียงกัน ส่งเสียงดังรบกวนส่งผลให้ผู้ร้องและประชาชนที่อาศัยอยู่บริเวณข้างเคียงประมาณ 20-30 หลังคาเรือน ได้รับความเดือดร้อน ประสบปัญหามาเป็นระยะเวลาหลาย 10 ปี จึงประสงค์ให้หน่วยงานที่เกี่ยวข้องพิจารณารื้อถอนซุ้มเก้าอี้สำหรับนั่งพักผ่อน และย้ายสนามกีฬาบาสเกตบอล และสนามกีฬาตะกร้อ เพื่อบรรเทาความเดือดร้อน ประกอบกับผู้ร้องเห็นว่าสนามกีฬาทั้ง 2 แห่ง ไม่มีการกำหนดช่วงเวลาเปิด-ปิดบริการที่แน่ชัด จึงอยากให้มีการปิดให้บริการตั้งแต่ช่วงเวลา 19.00 น. หรือย้ายสนามกีฬาทั้ง 2 แห่งไปยังบริเวณปากทางเข้าหมู่บ้าน เพราะมีบ้านเรือนของผู้พักอาศัยอยู่เป็นจำนวนน้อย (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata